ಹುಬ್ಬಳ್ಳಿ : ಅನೈತಿಕ ಸಂಬಂಧಕ್ಕೆ ಅಡ್ಡಿಯಾದ ತಾಳಿ ಕಟ್ಟಿದ ಗಂಡನನ್ನೇ ಮುಗಿಸಿದ ಪಾಪಿ ಪತ್ನಿ ಹುಬ್ಬಳ್ಳಿ : ತಾಳಿ ಕಟ್ಟಿದ ಗಂಡನನ್ನೇ ಕೊಲೈಗೈದು ಶವವನ್ನು ರೈಲ್ವೇ ಹಳಿಯಲ್ಲಿ ಇರಿಸಿ ಆತ್ಮಹತ್ಯೆ ಎಂದು ನಂಬಿಸಲು ಹೊರಟ ಮಹಿಳೆ ಮತ್ತು ಕೊಲೆಗೆ ಸಹಕರಿಸಿದ ಆಕೆಯ ಪ್ರಿಯಕರನನ್ನು ಪೊಲೀಸರು ಬಂಧಿಸಿದ್ದಾರೆ. ಬಂಧಿತರನ್ನು ರಾಣಿಬೆನ್ನೂರ ತಾಲೂಕು ಗಂಗಾಜಲ ತಾಂಡಾ ಶ್ರೀನಿವಾಸಪುರದ ಶೋಭಾ ಚಂದ್ರಪ್ಪ ಲಮಾಣಿ ಹಾಗೂ ರಾಣಿಬೆನ್ನೂರನ ದಿಳ್ಳೆಪ್ಪ ಯಮನಪ್ಪ ಅಂತರವಳ್ಳಿ ಎಂದು ಗುರುತಿಸಲಾಗಿದೆ. ಶೋಭಾ ಪತಿ ಚಂದ್ರಪ್ಪ ಕೂಲಿ ಕೆಲಸ ಮಾಡಿಕೊಂಡು ಸಂಸಾರ ಸಾಗಿಸುತ್ತಿದ್ದ. ಒಂದು ಸಲ ಕೆಲಸಕ್ಕೆಂದು ಮನೆಯಿಂದ ಹೊರಟರೆ ಮತ್ತೆ ಬರುವುದು ಎರಡ್ಮೂರು ತಿಂಗಳ ಬಳಿಕ. ಹೀಗಾಗಿ ಶೋಭಾ ದಿಳ್ಳೆಪ್ಪನೊಂದಿಗೆ ಅನೈತಿಕ ಸಂಬಂಧ ಬೆಳೆಸಿದ್ದಳು. ಯಾವಾಗ ಕೊರೋನಾ ಕಾರಣದಿಂದ ಚಂದ್ರಪ್ಪ ಕೆಲಸಕ್ಕೆ ಕುತ್ತು ಬಂತೋ, ಚಂದ್ರಪ್ಪ ಮನೆಯಲ್ಲೇ ಉಳಿದಿದ್ದ, ಕೆಲಸವಿಲ್ಲದ ಕಾರಣ ಹೊರಗೆ ಹೋಗುತ್ತಿರಲಿಲ್ಲ. ಇದು ಶೋಭಾ ಮತ್ತು ದಿಳ್ಳೆಪ್ಪ ಅವರ ಕಳ್ಳಾಟಕ್ಕೆ ಅಡ್ಡಿಯಾಗಿತ್ತು. ಇಂದು ಕೆಲಸಕ್ಕೆ ಹೋಗ್ತಾನೆ, ನಾಳೆ ಕೆಲಸಕ್ಕೆ ಹೋಗ್ತಾನೆ ಎಂದು ಕಾದ್ರೆ, ಚಂದ್ರಪ್ಪ ಹೊರಗೆ ಕಾಲಿಡಲಿಲ್ಲ. ಜೇನು ಅದು ಬರೀ ಸಿಹಿಯಲ್ಲ....ಜೇನು ತುಪ್ಪ ಸೇವಿಸಿ ಆಯುಷ್ಯ ವೃದ್ಧಿಸುವುದು ಹೇಗೆ....? ಹೀಗಾಗಿ ಶೋಭಾ ಹಾಗೂ ದಿಳ್ಳೆಪ್ಪ ಸೇರಿ ಮೇ ತಿಂಗಳಲ್ಲಿ ಚಂದ್ರಪ್ಪನ ಕುತ್ತಿಗೆಗೆ ಬಿಗಿದು ಉಸಿರುಗಟ್ಟಿಸಿ ಕೊಲೆ ಮಾಡಿದ್ದಾರೆ. ಬಳಿಕ ಶವವನ್ನು ರೈಲು ಹಳಿಗೆ ಎಸೆದು ಬಂದಿದ್ದರು. ಶವ ದೊರೆತ ಬಳಿಕ ಹುಬ್ಬಳ್ಳಿ ರೈಲ್ವೆ ಠಾಣೆ ಪೊಲೀಸರು, ಮರಣೋತ್ತರ ಪರೀಕ್ಷೆಯಲ್ಲಿ ಕೊಲೆ ಎಂದು ಗೊತ್ತಾಗಿದ್ದ ಕೊಲೆ ಪ್ರಕರಣ ದಾಖಲಿಸಿ ತನಿಖೆ ಪ್ರಾರಂಭಿಸಿದ್ದರು. ಡಿಸೆಂಬರ್ ಅಂತ್ಯದ ತನಕ ಶಾಲೆಯ ಚಿಂತೆ ಬಿಡಿ....ಹಾಗಂತ ಮಕ್ಕಳ ಓದಿನ ಬಗ್ಗೆ ನಿರ್ಲಕ್ಷ್ಯ ಬೇಡ ಈ ವೇಳೆ ಶೋಭಾ ಮೇಲೆ ಅನುಮಾನ ಬಂದಿತ್ತು, ಆದರೆ ಸೂಕ್ತ ಸಾಕ್ಷಿ ದೊರೆತಿರಲಿಲ್ಲ. ಕೊನೆಗೆ ಶೋಭಾ ಮೇಲೆ ನಿಗಾ ಇರಿಸಿದಾಗ ದಿಳ್ಳೆಪ್ಪನೊಂದಿಗೆ ನಿಕಟ ಸಂಪರ್ಕದಲ್ಲಿರುವುದು ಗೊತ್ತಾಗಿದೆ. ಅನುಮಾನದ ಮೇಲೆ ಇಬ್ಬರನ್ನೂ ವಿಚಾರಿಸಿದಾಗ ಸತ್ಯ ಹೊರ ಬಂದಿದೆ.